el el el el el el el el el el el el el el el el el el el el el fr el el el el el el el el el el el el el el el el el el el en el el fr el el el el el el el el el el el el el el el el el tr en el el el el el el el el el el el el el el el el el el el en el el el el el el el el el el el el el fr el en el es en de el en el oc en de el de en zh en fr el fr en es en fr el en el fr en fr el en el de en sv el en el fr en en el it el es en fr el fr el hbs_lat en en el en el es en ja el fr el fr en fr el en el es en de el en el de en fr el fr el fr en es el fr en vi en el el en en el el el el el el el el el el el el el el el el el el el el el el el el el el el el el el el el el el el el el
Αυτό το λήμμα αφορά την Ένωση Αθλοπαιδιών (Ε.Α.Λ.). Για την Αθλητική Ένωση (Α.Ε.Λ.), δείτε: Αθλητική Ένωση Λάρισας.
Η Ένωση Αθλοπαιδιών Λάρισας, γνωστή και με τη σύντμηση Ε.Α.Λ., είναι ελληνικό αθλητικό σωματείο που δραστηριοποιείται στην πόλη της Λάρισας, στον ομώνυμο νομό, όπου και βρίσκεται η έδρα της, το Κλειστό Γυμναστήριο Νεάπολης. Επίσημο έτος ίδρυσής του είναι το 1968 και αγωνίζεται με χρώματα το σκούρο κόκκινο και το μπλε. Διατηρεί τμήματα καλαθοσφαίρισης, πετοσφαίρισης, στίβου και πάλης, ενώ παλαιότερα διέθετε και τμήμα κολύμβησης.
Απόλλωνος 9Α, Τ.Κ 41222, Λάρισα
Α1 ΕΣΚΑΘ → 9
Η Ε.Α.Λ. είναι η πρώτη ομάδα που δημιούργησε τμήματα καλαθοσφαίρισης στην πόλη της Λάρισας.[1]
Την αγωνιστική περίοδο 1998-99 ο σύλλογος αναδείχθηκε Πρωταθλήτρια ομάδα της Γ' Εθνικής Κατηγορίας για τον 1ο Όμιλο Βορρά.[2]
Κατά την αγωνιστική περίοδο 2004-05 ο σύλλογος κατέκτησε για μία ακόμη φορά το πρωτάθλημα της κορυφαίας κατηγορίας ανδρών της Ε.Σ.ΚΑ.Θ., λαμβάνοντας το δικαίωμα συμμετοχής στη Γ' Εθνική Κατηγορία.[3]
Τη χρονιά, 2005-06 ολοκλήρωσε τις αγωνιστικές του υποχρεώσεις στη 10η θέση της τελικής βαθμολογίας του 1ου Ομίλου Βορρά, παραμένοντας στην κατηγορία.[4] Την επόμενη περίοδο, ωστόσο, 2006-07, τερμάτισε στην 11η θέση του ίδιου ομίλου, γνωρίζοντας τον υποβιβασμό στις τοπικές κατηγορίες.[4]
Κατά την αγωνιστική περίοδο 2009-10 η Ε.Α.Λ. συμμετείχε στο Πρωτάθλημα της Α2 Κατηγορίας Ανδρών της Ε.Σ.ΚΑ.Θ. ολοκληρώνοντας τη χρονιά αήττητη.[1]
Κατά την αγωνιστική περίοδο, 2012-13, η Ε.Α. Λάρισας έλαβε μέρος στο Πρωτάθλημα της Α1 Κατηγορίας Ανδρών που διοργανώνει η Ε.Σ.ΚΑ.Θ., ολοκληρώνοντας τις αγωνιστικές της υποχρεώσεις στην 9η θέση του βαθμολογικού πίνακα του δεύτερου ομίλου. Διεκδίκησε ανεπιτυχώς την παραμονή της στην κατηγορία σε αγώνα μπαράζ όπου ηττήθηκε με σκορ 73-71 από το Μύτικα Λάρισας, την ομάδα που βρέθηκε στην ίδια θέση στον έτερο όμιλο.[5]
Έδρα του συλλόγου είναι το Κλειστό Γυμναστήριο Νεάπολης, χωρητικότητας 5.000 θέσεων. Πρόεδρος του συλλόγου είναι ο Σπύρος Μπαρμπούτης και έφορος του τμήματος ο Δημήτριος Νταβαρούκας.[6] Καθήκοντα προπονητή διατηρεί ο Θοδωρής Μάμμος.[7]
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Η ανδρική ομάδα πετοσφαίρισης της Ε.Α.Λ. ιδρύθηκε το 1968.[8]
Ανήλθε στην Α' Εθνική Κατηγορία την περίοδο 1969-70.[9] Συγκέντρωσε 8 συμμετοχές στην κατηγορία, από το 1969 έως το 1976, με μια διακοπή το 1975 οπότε και υποβιβάστηκε στη Β' Εθνική Κατηγορία, για να επανέλθει αφού κατέκτησε το πρωτάθλημα της Β' Εθνικής αήττητη.[8]
Aποτελεί τη μοναδική σήμερα ομάδα ανδρών που δραστηριοποιείται στην πόλη της Λάρισας.[10]
Κατά την αγωνιστική περίοδο, 2012-13, η Ε.Α. Λάρισας λαμβάνει μέρος στο Πρωτάθλημα της κορυφαίας κατηγορίας της Ε.Σ.ΠΕ.Κ.ΕΛ., έχοντας μαθηματικά κατακτήσει την κορυφή, κάτι που την οδηγεί στην Α2 Εθνική την επόμενη περίοδο.[11]
Το επίσημο αθλητικό σήμα των τμημάτων πετοσφαίρισης της Ε.Α.Λ.
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Κατά την αγωνιστική περίοδο 2012-13, η Ε.Α. Λάρισας λαμβάνει μέρος στο Πρωτάθλημα της Α2 Εθνικής Κατηγορίας.[12]
Έδρα του συλλόγου είναι το Κλειστό Γυμναστήριο Νεάπολης, χωρητικότητας 5.000 θέσεων.[12] Πρόεδρος του συλλόγου είναι ο Σπύρος Μπαρμπούτης και έφορος του τμήματος ο Γιώργος Φιτσούλας.[12] Καθήκοντα προπονητή διατηρεί ο Πέτρος Πνάκας με βοηθό τον Σωκράτη Παπαστεργίου.[12] Το ρόστερ του συλλόγου για την περίοδο 2012-13 απαρτίζουν οι αθλήτριες:[12]
Το τμήμα κολύμβησης της Ε.Α. Λάρισας δημιουργήθηκε το 1979, παράλληλα με την έναρξη λειτουργίας του Εθνικού Κολυμβητηρίου Λάρισας. Το 1981 το τμήμα συγχωνεύτηκε με το αντίστοιχο τμήμα κολύμβησης του ΓΣ Λάρισας για τη δημιουργία του «Ναυτικού Ομίλου Λάρισας»(ΝΟΛ)[13]
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
↑ 1,0 1,1 «Αήττητη και φέτος θέλει η ΕΑΛ με συνδυασμό ωραίου μπάσκετ και πλούσιας ιστορίας», άρθρο στον ιστότοπο της εφημερίδας «Ελευθερία», 6 Σεπτεμβρίου 2010.
↑ «Πρωταθλητές Γ' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine., πληροφορίες στον επίσημο ιστότοπο της Ε.Ο.Κ.
↑ «Ένωση Σωματείων Καλαθοσφαίρισης Θεσσαλίας» Αρχειοθετήθηκε 2014-07-29 στο Wayback Machine., πληροφορίες στον επίσημο ιστότοπο της Ε.Ο.Κ.
↑ 4,0 4,1 «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine., πληροφορίες στον επίσημο ιστότοπο της Ε.Ο.Κ.
↑ ««Χαμόγελα» στον Μύτικα, υποβιβασμός για την ΕΑΛ», άρθρο στον ιστότοπο της εφημερίδας «Ελευθερία», 15 Απριλίου 2013.
↑ «Ο Σπύρος Μπαρμπούτης στην Προεδρία της ΕΑΛ»[νεκρός σύνδεσμος], άρθρο στον ιστότοπο TrikalaNews.gr, 27 Φεβρουαρίου 2013.
↑ «Ξεκινά η ΕΑΛ στο μπάσκετ», άρθρο στον ιστότοπο Athleticlarissa.gr, 26 Αυγούστου 2012.
↑ 8,0 8,1 «Η Ε.Α.Λ. στο χρόνο», ιστορικό στον επίσημο ιστότοπο του συλλόγου.
↑ Ψηφιακό αρχείο «Αθλητικής Ηχούς».
↑ «Η μοναδική ανδρική ομάδα Volley στη Λάρισα, χωρίς καμιά βοήθεια…»[νεκρός σύνδεσμος], άρθρο στον επίσημο ιστότοπο της Ε.Σ.ΠΕ.Κ.ΕΛ.
↑ «Οι άνδρες της ΕΑΛ στον δρόμο για την Α2 Εθνική», άρθρο στον ιστότοπο της εφημερίδας «Ελευθερία», 27 Φεβρουαρίου 2013.
↑ 12,0 12,1 12,2 12,3 12,4 «Ομάδες - Ρόστερ 2012-13» Αρχειοθετήθηκε 2013-08-17 στο Wayback Machine., πληροφορίες για την Α2 Γυναικών / 3ο Όμιλο στον επίσημο ιστότοπο της Ε.Ο.ΠΕ.
↑ «Ιστορικό» Αρχειοθετήθηκε 2016-03-06 στο Wayback Machine., πληροφορίες στον επίσημο ιστότοπο του Ναυτικού Ομίλου Λάρισας.